pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ พอใจ ไทยฉีดวัคซีนได้เร็วกว่าแผนเดิม ใกล้ 100 ล้านโดส ตามเป้าก่อนสิ้นปีนี้
วันอาทิตย์ที่ 14 พฤศจิกายน 2564
นายกฯ พอใจ ไทยฉีดวัคซีนได้เร็วกว่าแผนเดิม ใกล้ 100 ล้านโดส ตามเป้าก่อนสิ้นปีนี้
....
นายธนกร วังบุญคงชนะ โฆษกรัฐบาล เผย พลเอก ประยุทธ์ จันทร์โอชา นายกรัฐมนตรี และ รมว.กลาโหม พอใจภาพรวมการฉีดวัคซีนโควิด-19 ไทย เดินหน้าได้อย่างรวดเร็วกว่าแผนที่ตั้งไว้เดิม กระทรวงสาธารณสุข คาดว่าไทยจะบรรลุเป้าหมายการฉีดวัคซีนโควิด-19 ได้ 100 ล้านโดส ในปลายเดือน พ.ย. นี้ ซึ่งเร็วกว่าแผนเดิมถึง 1 เดือน
.
ขณะที่กรมควบคุมโรค เร่งกระจายวัคซีนในสต็อกทั่วประเทศ เพื่อเร่งให้ทุกพื้นที่ฉีดวัคซีนให้ทุกคน โดยหลายพื้นฉีดวัคซีนครอบคลุมประชากรผู้สูงอายุและผู้มีโรคเรื้อรังกว่า 80% แล้ว เช่น ใน กทม. และปริมณฑล
.
สําหรับภาพรวมการฉีดวัคซีนให้นักเรียน มีนักเรียนได้รับวัคซีนเข็ม1 จํานวน 3,346,723 คน คิดเป็น 86.55% และนักเรียนได้รับวัคซีนเข็ม 2 จํานวน 419,079 คน คิดเป็น 10.84%
.
อ่านเพิ่มเติม คลิกhttps://www.thaigov.go.th/news/contents/details/48088
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลหารือ 40 CEO ฝ่าวิกฤตโควิด-19
วันอาทิตย์ที่ 22 สิงหาคม 2564
รัฐบาลหารือ 40 CEO ฝ่าวิกฤตโควิด-19
วันอาทิตย์ที่ 25 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
สรุปข้อหารือระหว่างรัฐบาลกับสภาหอการค้าแห่งประเทศไทยและผู้บริหารภาคเอกชนชั้นนํากว่า 80 ราย เพื่อร่วมกันฝ่าวิกฤตโควิด-19 ประกอบด้วย 4 ประเด็นสําคัญ ได้แก่ 1) การควบคุมการแพร่ระบาด 2) การเยียวยาและแก้ปัญหาในภาคธุรกิจ 3) การกระตุ้นเศรษฐกิจ และ 4) การพื้นฟูประเทศ โดยตั้งคณะกรรมการร่วมภาครัฐเอกชนขับเคลื่อนกิจกรรมที่ก่อให้เกิดประโยชน์แก่ประเทศและประชาชน ซึ่งพลเอก ประยุทธ์ จันทร์โอชา นายกรัฐมนตรี เน้นย้ําว่า รัฐบาลพร้อมรับข้อเสนอแนะและข้อห่วงใยทุกประเด็นไปพิจารณาในที่ประชุม ครม. และ ศบค. เพื่อปรับแนวทางการบริหารจัดการใหม่โดยรัฐบาลจะทําหน้าที่กําหนดนโยบาย และสนับสนุนให้ภาคเอกชนเป็นผู้ขับเคลื่อนให้เกิดผลสําเร็จอย่างเป็นรูปธรรม
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เปิด Walk in ฉีดวัคซีนไฟเซอร์ เด็ก 12 - 18 ปี @ศูนย์ฉีดวัคซีนกลางบางซื่อ 1 – 10 พ.ย. 64
วันจันทร์ที่ 1 พฤศจิกายน 2564
เปิด Walk in ฉีดวัคซีนไฟเซอร์ เด็ก 12 - 18 ปี @ศูนย์ฉีดวัคซีนกลางบางซื่อ 1 – 10 พ.ย. 64
....
ตั้งแต่วันที่ 1 – 10 พ.ย. 64 ศูนย์ฉีดวัคซีนกลางบางซื่อเปิดให้บริการ Walk in ฉีดวัคซีนป้องกันโรคโควิด-19 เข็มที่ 1 ชนิดวัคซีนไฟเซอร์ สําหรับเด็กอายุ 12 - 18 ปี (เกิดในช่วง 1 ม.ค. 2546 – 10 พ.ย. 2552) ที่ยังไม่เคยได้รับวัคซีนโควิดมาก่อน
.
ขอรับบริการและลงทะเบียนได้ที่ ศูนย์ฉีดวัคซีนกลางบางซื่อ ประตู 2 จุดบริการผู้ป่วยกลุ่มเสี่ยง (จุดเปราะบาง) ในเวลา 13.00 - 17.00 น. ของทุกวัน โดยจะต้องได้รับความยินยอมจากผู้ปกครองเป็นลายลักษณ์อักษรในวันที่ฉีดวัคซีน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลฯ เผย “นายกฯ” กำชับ ททท. ตรวจสอบโรงแรมที่เข้าร่วมโครงการเราเที่ยวด้วยกันเฟส 4 เตือนอย่าฉวยโอกาสขึ้นราคา ทุกโครงการมุ่งเพื่อบรรเทาภาระค่าใช้จ่ายของประชาชน
วันเสาร์ที่ 5 กุมภาพันธ์ 2565
โฆษกรัฐบาลฯ เผย “นายกฯ”  กําชับ ททท. ตรวจสอบโรงแรมที่เข้าร่วมโครงการเราเที่ยวด้วยกันเฟส 4  เตือนอย่าฉวยโอกาสขึ้นราคา ทุกโครงการมุ่งเพื่อบรรเทาภาระค่าใช้จ่ายของประชาชน
โฆษกรัฐบาลฯ เผย “นายกฯ”  กําชับ ททท. ตรวจสอบโรงแรมที่เข้าร่วมโครงการเราเที่ยวด้วยกันเฟส 4  เตือนอย่าฉวยโอกาสขึ้นราคา ทุกโครงการมุ่งเพื่อบรรเทาภาระค่าใช้จ่ายของประชาชน หากพบกระทําผิดสั่งเดินหน้าตามกฎหมาย
วันที่ 5 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า จากที่รัฐบาลได้มีโครงการเราเที่ยวด้วยกัน เฟส 4 ตั้งแต่วันที่ 1 ก.พ. ที่ผ่านมา ทางเว็บไซต์ www.เราเที่ยวด้วยกัน.com มีกรณีร้องเรียนว่า โรงแรมที่เข้าร่วมโครงการเราเที่ยวด้วยกันเฟส 4 ปรับราคาขึ้นสูงกว่า 40% ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามและสั่งการให้กระทรวงการท่องเที่ยวและกีฬาและการท่องเที่ยวเที่ยวแห่งประเทศไทย ตรวจสอบข้อเท็จจริง พบว่า โรงแรมที่เข้าร่วมโครงการฯ ไม่ได้มีการปรับราคาขึ้นอย่างที่เป็นกระแสในโซเชียล เนื่องจากโครงการเราเที่ยวด้วยกัน เฟส 4 ไม่ได้เปิดรับผู้ประกอบการรายใหม่เพื่อเข้าร่วมโครงการในเฟสนี้ ดังนั้น โรงแรมต่าง ๆ ยังต้องใช้จํานวนห้องพักและราคาห้องพักเดิมที่แจ้งไว้ตั้งแต่เฟส 3 จะไม่สามารถปรับราคาได้ อย่างไรก็ตามที่ประชาชนพบว่ามีราคาที่สูงขึ้น อาจเกิดเนื่องจากจํานวนห้องที่ทางโรงแรมสมัครเข้าระบบอาจจะเต็มในช่วงเวลานั้น ๆ ทําให้ต้องปรับประเภทของห้องพักที่อาจราคาสูงขึ้นได้
ทั้งนี้ นายกรัฐมนตรีได้กําชับให้หน่วยงานที่เกี่ยวข้องติดตาม อย่าให้มีการฉวยโอกาสขึ้นราคา เพราะทุกโครงการที่รัฐบาลดําเนินการเพื่อช่วยบรรเทาภาระค่าใช้จ่ายให้กับประชาชน หากพบการกระทําที่เข้าข่ายผิดให้ดําเนินการตามกฎหมายทันที
โฆษกประจําสํานักนายกรัฐมนตรี กล่าวเพิ่มเติมว่า ครม. ได้อนุมัติโครงการเราเที่ยวด้วยกันเฟส 4 เมื่อวันที่ 24 มกราคม 2565 กรอบวงเงิน 9,000 ล้านบาท ระยะเวลาดําเนินโครงการตั้งแต่วันที่ 1 กุมภาพันธ์ – พฤษภาคม 2565 โดยรัฐบาลสนับสนุนค่าโรงแรมที่พัก 40% สูงสุด 3,000 บาท/ห้อง/คืน คนละไม่เกิน 10 ห้อง คูปองส่วนลดค่าอาหารและค่าเข้าสถานที่ท่องเที่ยว 600 บาทต่อห้องต่อคืน ประชาชนจะชําระ 60% และรัฐบาลสนับสนุนอีก 40% ผ่านการตัดเงินจากคูปอง และค่าโดยสารเครื่องบิน จํานวน 6 แสนสิทธิ เป็นโครงการที่เดินหน้ากระตุ้นการท่องเที่ยวในประเทศ ทั้งนี้ ข้อมูลจากเว็บไซต์ เราเที่ยวด้วยกัน.com หลังเปิดให้เริ่มใช้สิทธิของเฟส 4 เพียง 5 วัน มีผู้ใช้สิทธิจองห้องพักแล้วเกือบ 2 แสนสิทธิ จากที่รัฐบาลให้ทั้งหมด 2 ล้านสิทธิ ซึ่งนับว่ากระแสการตอบรับโครงการดีมาก โดยทางการท่องเที่ยวแห่งประเทศไทย ก็ได้ประเมินว่าโครงการนี้จะช่วยให้การท่องเที่ยวในประเทศในครึ่งแรกของปีจะมีพัฒนาการที่ดีขึ้นโดยต่อเนื่อง
“สถานการณ์โควิด-19 ภายในประเทศถือว่าทรงตัวและกําลังคลี่คลาย หน่วยงานต่าง ๆ ทั้งภาครัฐและเอกชนจะเริ่มมีการเข้ามาทํางานที่สถานที่ตั้ง ประชาชนส่วนใหญ่ออกมาใช้ชีวิตและวางแผนเดินทางท่องเที่ยวโครงการของรัฐแล้ว อย่างไรก็ตามขอให้ทุกคนยังคงป้องกันขั้นสูงสุด ด้วยการปฏิบัติตามมาตรการด้านสาธารณสุขแบบครอบจักรวาล Universal Prevention หมั่นตรวจ ATK และสังเกตเฝ้าระวังอาการอย่างสม่ําเสมอ และสถานประกอบการและร้านอาหารต่าง ๆ เข้มงวดในการปฏิบัติตาม COVID Free Setting เพื่อการใช้ชีวิตได้ปกติสุขที่สุดต่อไป” นายธนกร กล่าว
รัฐบาลไทย-ข่าวทำเนียบรัฐบาล-“ชัยวุฒิ” เร่งไทยพัฒนาด้านดิจิทัล เชื่อเป็นตัวชี้วัดเศรษฐกิจ หนุนการลงทุนต่างชาติ
วันพฤหัสบดีที่ 10 กุมภาพันธ์ 2565
“ชัยวุฒิ” เร่งไทยพัฒนาด้านดิจิทัล เชื่อเป็นตัวชี้วัดเศรษฐกิจ หนุนการลงทุนต่างชาติ
“ชัยวุฒิ” เร่งไทยพัฒนาด้านดิจิทัล เชื่อเป็นตัวชี้วัดเศรษฐกิจ หนุนการลงทุนต่างชาติ
เมื่อวันที่10กุมภาพันธ์2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมกล่าวเปิดงานสัมมนาThailand Digital Competitiveness 2022หัวข้อ“Transformation for Citizen Centric Economy”ผ่านระบบออนไลน์ซึ่งมีผู้ร่วมงานสัมมนาออนไลน์กว่า500คนงานสัมมนาฯครั้งนี้จัดโดยสํานักงานคณะกรรมการดิจิทัลเพื่อเศรษฐกิจและสังคมแห่งชาติ(สดช.)ร่วมมือกับสมาคมการจัดการธุรกิจแห่งประเทศไทย(TMA)ในการนี้รัฐมนตรีดีอีเอสกล่าวย้ําว่าปัจจุบันการพัฒนาขีดความสามารถในการแข่งขันของประเทศด้านดิจิทัลถือเป็นหนึ่งในประเด็นสําคัญที่สถาบันจัดอันดับนานาชาติใช้ในการวัดสมรรถนะทางเศรษฐกิจและสังคมของประเทศต่างๆและรวมถึงการใช้เป็นตัวชี้วัดความน่าสนใจในการลงทุนจากนักลงทุนต่างประเทศด้วยโดยปี2564ถือเป็นเรื่องน่ายินดีที่ประเทศไทยมีอันดับที่ดีขึ้น1อันดับจากปี2563มาอยู่ในอันดับที่38จาก64ประเทศและนโยบายของรัฐบาลด้านการปฏิรูปประเทศไทยสู่ดิจิทัลไทยแลนด์มุ่งเน้นการพัฒนาระยะยาวอย่างยั่งยืนสอดคล้องกับการจัดทํายุทธศาสตร์ชาติ20ปีมีเป้าหมายการพัฒนาที่มุ่งเน้นการใช้ประโยชน์จากเทคโนโลยีดิจิทัลอย่างเต็มศักยภาพในการพัฒนาโครงสร้างพื้นฐานนวัตกรรมข้อมูลทุนมนุษย์เพื่อขับเคลื่อนประเทศไทยไปสู่การพัฒนาเศรษฐกิจและสังคมของประเทศไปสู่ความมั่นคงมั่งคั่งและยั่งยืน
*********
รัฐบาลไทย-ข่าวทำเนียบรัฐบาล-ปลัด สธ. ให้ทุกจังหวัดเร่งทำความเข้าใจและฉีดวัคซีนโควิด 19 แก่ผู้สูงอายุ เพื่อต้อนรับ ลูก-หลาน กลับบ้านอย่างปลอดภัยช่วงเทศกาลสงกรานต์
วันอังคารที่ 22 มีนาคม 2565
ปลัด สธ. ให้ทุกจังหวัดเร่งทําความเข้าใจและฉีดวัคซีนโควิด 19 แก่ผู้สูงอายุ เพื่อต้อนรับ ลูก-หลาน กลับบ้านอย่างปลอดภัยช่วงเทศกาลสงกรานต์
ปลัดกระทรวงสาธารณสุข ประชุมหัวหน้าหน่วยงานสังกัดสํานักงานปลัดกระทรวงสาธารณสุข กําชับ ทุกจังหวัดเร่งสื่อสารสร้างความเข้าใจและฉีดวัคซีนโควิด 19 ให้กับประชาชนโดยเฉพาะผู้สูงอายุ เพื่อต้อนรับ ลูก-หลาน กลับบ้านอย่างปลอดภัยช่วงเทศกาลสงกรานต์
ปลัดกระทรวงสาธารณสุข ประชุมหัวหน้าหน่วยงานสังกัดสํานักงานปลัดกระทรวงสาธารณสุข กําชับทุกจังหวัดเร่งสื่อสารสร้างความเข้าใจและฉีดวัคซีนโควิด19ให้กับประชาชนโดยเฉพาะผู้สูงอายุ เพื่อต้อนรับลูก-หลาน กลับบ้านอย่างปลอดภัยช่วงเทศกาลสงกรานต์ ลดอัตราการป่วยหนักและเสียชีวิต ส่วนลูกหลานทําตัวเองให้ปลอดเชื้อก่อนกลับ ป้องกันการติดเชื้อและนําไปเเพร่ต่อ
วันนี้ (22มีนาคม2565)ที่ ศูนย์การประชุมนานาชาตินงนุชพัทยา อ.สัตหีบ จ.ชลบุรี นพ.เกียรติภูมิวงศ์รจิต ปลัดกระทรวงสาธารณสุข เปิดกิจกรรม “Save 608 by Booster Dose”รณรงค์ฉีดวัคซีนโควิด19ในผู้สูงอายุ เพื่อต้อนรับ ลูก-หลาน กลับบ้านอย่างปลอดภัยในช่วงเทศกาลสงกรานต์ ในการประชุมสํานักงานปลัดกระทรวงสาธารณสุขส่วนกลางและส่วนภูมิภาคนอกสถานที่ ครั้งที่2ประจําปีงบประมาณ2565โดยย้ําว่า ผู้สูงอายุเป็นกลุ่มเป้าหมายสําคัญที่มีความเสี่ยงในการเสียชีวิตจากโควิด19มากที่สุด ข้อมูลผู้เสียชีวิตในแต่ละวัน ประมาณ90%เป็นกลุ่ม608และ70%ยังไม่ได้รับการฉีดวัคซีน โดยมีผู้สูงอายุประมาณ3ล้านคน ที่ต้องฉีดวัคซีนเข็มกระตุ้นให้ครอบคลุมมากที่สุด ขอให้นายแพทย์สาธารณสุขจังหวัดทุกแห่งเร่งจัดกิจกรรมฉีดวัคซีนประชาชนโดยเฉพาะผู้สูงอายุให้ครอบคลุมมากที่สุดภายในสิ้นเดือนมีนาคมนี้ เพื่อให้ทุกคนในประเทศมีภูมิต้านทานที่เพียงพอ ลดอัตราการป่วยหนักและเสียชีวิต รวมถึงลดความเสี่ยงอาจนําเชื้อไปแพร่ต่อโดยไม่รู้ตัว โดยใช้กลไกล3หมอ ให้ อสม. ลงพื้นที่เชิงรุกสร้างความเข้าใจและชักชวนประชาชนเข้ารับการฉีดวัคซีน
นพ.เกียรติภูมิ กล่าวต่อว่า สําหรับลูกหลานที่จะเดินทางกลับภูมิลําเนา ขอให้ทําตัวเองให้ปลอดจากเชื้อโควิด19ตามแนวทางCOVID Free Personalด้วยการฉีดวัคซีนทั้งเข็มปกติและเข็มกระตุ้น ช่วง1สัปดาห์ก่อนเดินทาง งดการรวมกลุ่มสังสรรค์ พบปะผู้คนจํานวนมาก หรือเข้าไปยังสถานที่เสี่ยง และตรวจATKก่อนเดินทาง เพื่อคัดกรองตนเอง ลดความเสี่ยงนําเชื้อกลับไปแพร่ให้ผู้สูงอายุที่บ้านโดยไม่รู้ตัว ทําให้การกลับไปเยี่ยมผู้สูงอายุที่บ้านมีความปลอดภัย ทั้งนี้ หลังเทศกาลสงกรานต์เป็นช่วงสําคัญที่ต้องช่วยกันเฝ้าระวังการแพร่ระบาดอย่างใกล้ชิด หากบุคลากรสาธารณสุขและประชาชนร่วมมือกัน มั่นใจว่าจะสามารถควบคุมโรคได้ และพร้อมก้าวสู่การที่โควิด19กลายเป็นโรคประจําถิ่นในที่สุด
********************************************** 22มีนาคม2565
รัฐบาลไทย-ข่าวทำเนียบรัฐบาล-ปรับลดเงินสมทบช่วยนายจ้าง-ผู้ประกันตน
วันพุธที่ 23 มิถุนายน 2564
ปรับลดเงินสมทบช่วยนายจ้าง-ผู้ประกันตน
อังคารที่ 25 พ.ค. 64
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบปรับลดอัตราเงินสมทบกองทุนประกันสังคม เพื่อบรรเทาความเดือดร้อนของนายจ้างและผู้ประกันตนตามม. 33 ที่ได้รับผลกระทบจากการแพร่ระบาดของโรคโควิด-19 ระลอกใหม่ จากเดิมแต่ละฝ่ายต้องนําส่งเงินสมทบร้อยละ 5 ให้เหลือเพียงร้อยละ 2.5 ของค่าจ้าง ส่วนผู้ประกันตนที่ลาออกจากงานและสมัครใจส่งเงินสมทบต่อตาม ม. 39 จากเดิมที่ต้องจ่ายเดือนละ 432 บาท ลดลงเหลือเดือนละ 216 บาท โดยให้มีผลตั้งแต่งวดเดือนมิ.ย. – ส.ค. 64 ทั้งนี้ เพื่อลดภาระค่าใช้จ่ายให้นายจ้างและผู้ประกันตน โดยคาดว่าจะมีเงินหมุนเวียนในระบบเศรษฐกิจ รวมกว่า 20,160 ล้านบาท
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุมคณะกรรมการกำกับการประเมินผลการปฏิบัติราชการของส่วนราชการใน อก.
วันจันทร์ที่ 30 สิงหาคม 2564
ปลัดฯ กอบชัย เป็นประธานการประชุมคณะกรรมการกํากับการประเมินผลการปฏิบัติราชการของส่วนราชการใน อก.
การประชุมคณะกรรมการกํากับการประเมินผลการปฏิบัติราชการของส่วนราชการในกระทรวงอุตสาหกรรมผ่านระบบ Web Conference (ZOOM)
วันนี้ (30สิงหาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในการประชุมคณะกรรมการกํากับการประเมินผลการปฏิบัติราชการของส่วนราชการในกระทรวงอุตสาหกรรม โดยที่ประชุมฯ ได้แจ้งให้ทราบถึงกรอบแนวทางการประเมินส่วนราชการตามมาตรการปรับปรุงประสิทธิภาพในการปฏิบัติราชการของส่วนราชการ ประจําปีงบประมาณ พ.ศ. 2565 รายการตัวชี้วัดระดับกระทรวง (KPI Basket) ของสํานักงาน ก.พ.ร. รวมถึงได้มีการพิจารณาข้อเสนอตัวชี้วัดและค่าเป้าหมายในการประเมินผลการปฏิบัติราชการ ประจําปีงบประมาณ พ.ศ. 2565 ของกระทรวงอุตสาหกรรม โดยมี นางวรวรรณ ชิตอรุณ รองปลัดกระทรวงอุตสาหกรรม ผู้บริหารหน่วยงาน และข้าราชการกระทรวงอุตสาหกรรม ร่วมประชุม ผ่านระบบ Web Conference (ZOOM)
ทั้งนี้ การประชุมดังกล่าวเป็นไปตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ.2548 ฉบับที่ 30 ลงวันที่ 1 สิงหาคม พ.ศ. 2564
รัฐบาลไทย-ข่าวทำเนียบรัฐบาล-​ประชุมสมัชชาอนามัยโลกสมัยพิเศษวันที่ 2 รองนายกรัฐมนตรี "อนุทิน" แสดงจุดยืนประเทศไทยสนับสนุนการมีข้อตกลงระหว่างประเทศเป็นเครื่องมือใหม่ให้ทั่วโลกตอบโต้กับโรคระบาดอย่างมีประสิทธิภาพ
วันอังคารที่ 30 พฤศจิกายน 2564
​ประชุมสมัชชาอนามัยโลกสมัยพิเศษวันที่ 2 รองนายกรัฐมนตรี "อนุทิน" แสดงจุดยืนประเทศไทยสนับสนุนการมีข้อตกลงระหว่างประเทศเป็นเครื่องมือใหม่ให้ทั่วโลกตอบโต้กับโรคระบาดอย่างมีประสิทธิภาพ
​ประชุมสมัชชาอนามัยโลกสมัยพิเศษวันที่ 2 รองนายกรัฐมนตรี "อนุทิน" แสดงจุดยืนประเทศไทยสนับสนุนการมีข้อตกลงระหว่างประเทศเป็นเครื่องมือใหม่ให้ทั่วโลกตอบโต้กับโรคระบาดอย่างมีประสิทธิภาพและเท่าเทียม
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า วันนี้ (30 พ.ย.64) เวลา 10.00 น. ตามเวลา นครเจนีวา สมาพันธรัฐสวิส นายอนุทิน ชาญวีรกูล รองนายกรัฐมนตรีและรมว.สาธารณสุข นําคณะผู้แทนจะประเทศไทยเข้าร่วมการประชุมสมัชชาอนามัยโลก สมัยพิเศษ เป็นวันที่ 2
การประชุมที่จัดขึ้น ณ สํานักงานใหญ่องค์การอนามัยโลก(WHO) ในวันนี้ มีวาระสําคัญอยู่ที่การแสดงจุดยืนของประเทศสมาชิก WHO ต่อการจัดทําสนธิสัญญา (Treaty) หรืออนุสัญญา (Convention) หรือข้อตกลง (agreement) หรือ ตราสารระหว่างประเทศประเภทอื่น (international instrument) ว่าด้วยการเตรียมพร้อมและตอบสนองต่อการระบาดใหญ่ ที่อยู่ภายใต้บังคับของกฎหมายระหว่างประเทศ ซึ่งรองนายกรัฐมนตรีและรมว.สาธารณสุข ได้เป็นผู้แทนในการกล่าวถ้อยแถลงจุดยืนของประเทศไทย
นายอนุทิน กล่าวต่อที่ประชุมฯ ว่า การแพร่ระบาดของโควิด-19 ได้ส่งผลกระทบต่อทุกประเทศทั่วโลก โดยไม่แบ่งแยกพรมแดน ระบอบการเมือง ไม่ว่าจะเป็นทุกประเทศทั้งร่ํารวยหรือยากจน ต่างได้รับผลกระทบ
ทุกประเทศไม่ว่าจะเป็นประเทศพัฒนาแล้วหรือกําลังพัฒนาควรมีบทบาทในการพัฒนานวัตกรรม เทคโนโลยีและภูมิปัญญาของตนเอง ซึ่งการร่วมแบ่งปันองค์ความรู้เกี่ยวกับการตรวจจับและการจัดการเกี่ยวกับไวรัสโควิด-19 สายพันธุ์ที่น่ากังวล เป็นแบบอย่างที่ดีของแอฟริกาใต้
ในไม่ช้า ทั่วโลกจะมีความรู้ที่ดีขึ้นในการจัดการกับไวรัสสายพันธุ์ใหม่ เพื่อผลกระทบต่อเศรษฐกิจและสังคมน้อยที่สุดเท่าที่จะเป็นไปได้
นายอนุทิน กล่าวว่า การระบาดใหญ่ของโควิด-19 แสดงถึงความต้องการการเปลี่ยนแปลงทางความคิดอย่างสิ้นเชิง เพื่อความอยู่รอดของมนุษยชาติ ซึ่งแนวคิดใหม่ที่สําคัญที่สุดคือการมีเครื่องมือที่มีผลผูกพันทางกฎหมายในระดับสากลที่หนักแน่นขึ้น ที่จะทําให้ความสามารถในการตรวจจับ ป้องกัน และตอบโต้โรคระบาดของแต่ละประเทศและทั่วโลก มีความเสมอภาคเท่าเทียมกัน ผ่านหลักวิทยาศาสตร์การแพทย์ บนพื้นฐานของการมีการมีส่วนร่วมทางสังคมและแนวทางสุขภาพหนึ่งเดียว
..........................
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" เน้นการใช้ ATK ช่วงปีใหม่ ย้ำ ศบค. เปิดให้ดื่มสุราในร้านอาหารเฉพาะคืนส่งท้ายปีเก่า 31 ธ.ค. เท่านั้น
วันเสาร์ที่ 18 ธันวาคม 2564
โฆษกรัฐบาลเผย "นายกฯ" เน้นการใช้ ATK ช่วงปีใหม่ ย้ํา ศบค. เปิดให้ดื่มสุราในร้านอาหารเฉพาะคืนส่งท้ายปีเก่า 31 ธ.ค.  เท่านั้น
โฆษกรัฐบาลเผย "นายกฯ" เน้นการใช้ ATK ช่วงปีใหม่ ย้ํา ศบค. เปิดให้ดื่มสุราในร้านอาหารเฉพาะคืนส่งท้ายปีเก่า 31 ธ.ค.  เท่านั้น
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า การแพร่ระบาดของโรคโควิด-19 ประจําวันวันนี้พบผู้ติดเชื้อโควิด-19 รายใหม่ 3,370 ราย ผู้ป่วยจากระบบเฝ้าระวัง 2,974 ราย ผู้ป่วยจากการค้นหาเชิงรุก 35 ราย ผู้ป่วยภายในเรือนจํา/ที่ต้องขัง 93 ราย ผู้ป่วยมาจากต่างประเทศ 30 ราย ผู้เสียชีวิตเพิ่มขึ้น 28 ราย มียอดผู้ป่วยยืนยันสะสมตั้งแต่ 1 เม.ย. 64 จํานวน 2,159,766 ราย จํานวนผู้ที่หายป่วยสะสมจํานวน 2,096,543 ราย
ทั้งนี้ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มีนโยบายให้กระทรวงสาธารณสุขยกระดับการใช้ชุดตรวจ ATK ด้วยตัวเอง เพื่อทดสอบผลการติดเชื้อก่อนเข้าร่วมกิจกรรม โดยเฉพาะในช่วงที่จะมีการจัดงานปีใหม่ ที่มีการรวมตัวมากกว่า 1 พันคน จะต้องดําเนินการจัดงานอย่างปลอดภัยภายใต้มาตรการทางสาธารณสุข COVID Free Setting โดยผู้จัดงานและผู้เข้าร่วมงานต้องฉีดวัคซีนครบโดส และต้องมีผลตรวจ ATK ไม่เกิน 72 ชั่วโมงก่อนเข้าร่วมงาน เพื่อเฝ้าระวังอย่างสูงสุด ส่วนการจัดงานที่ต่ํากว่า 1 พันคน ผู้จัดงานจะต้องฉีดวัคซีนครบและมีผลตรวจ ATK สําหรับผู้เข้าร่วมงานต้องฉีดวัคซีนครบและแสดงผลฉีดวัคซีนก่อนเข้าร่วมงาน ที่สําคัญ ขอให้ประชาชนให้ความสําคัญกับเอกสารรับรองการฉีดวัคซีน ซึ่งจะต้องมีการแสดงในรับรองการฉีดวัคซีนมากขึ้นเพื่อการเข้ารับบริการ หรือเพื่อการเข้าร่วมกิจกรรมต่าง ๆ
โฆษกประจําสํานักนายกรัฐมนตรี กล่าวว่า ขอเตือนให้ประชาชนอย่าหลงเชื่อกรณีที่มีผู้แอบอ้างว่าสามารถออกใบรับรองวัคซีนโควิด-19 ได้โดยไม่ต้องฉีดวัคซีน ซึ่งทั้งผู้ออกใบรับรองและผู้ใช้ใบรับรองวัคซีนปลอม จะมีโทษทั้งคู่ เพราะอาจทําให้เกิดการแพร่เชื้อได้ ทั้งนี้ ใบรับรองที่ถูกต้องจะมี QR Code ที่บอกข้อมูลผู้รับวัคซีน ผู้ฉีด ยี่ห้อวัคซีน วันที่ฉีดกํากับ นายกรัฐมนตรียังห่วงถึงการผ่อนคลายอนุญาตให้ดื่มสุราในช่วงปีใหม่นั้น ซึ่งขอย้ํา ศบค. อนุญาตให้ดื่มได้เพียงแค่เพียงคืนเดียว คือ ในคืนวันที่ 31 ธันวาคม 2564 จนถึง 1 มกราคม 2565 เวลา 01.00 น. เท่านั้น จึงขอให้ทุกคนเฉลิมฉลองอย่างมีสติและตั้งอยู่ในความไม่ประมาท
.................
รัฐบาลไทย-ข่าวทำเนียบรัฐบาล-ปลัด สธ. เตือนการจัดกิจกรรมที่มีคนจำนวนมาก เสี่ยงแพร่กระจายเชื้อโควิด 19 ต้องเข้ม COVID Free Setting
วันเสาร์ที่ 18 ธันวาคม 2564
ปลัด สธ. เตือนการจัดกิจกรรมที่มีคนจํานวนมาก เสี่ยงแพร่กระจายเชื้อโควิด 19 ต้องเข้ม COVID Free Setting
ปลัดสธ. เตือนการจัดกิจกรรมที่มีการรวมคนจํานวนมากทําให้เกิดความเสี่ยงการแพร่ระบาดของโรคโควิด 19 ย้ําสสจ.สุรินทร์จับตาผู้จัดให้ปรับปรุงมาตรการตามแนวทาง COVID Free Setting อย่างเคร่งครัด และให้ทุกจังหวัดใช้เป็นกรณีตัวอย่าง
ปลัดกระทรวงสาธารณสุข เตือนการจัดกิจกรรมที่มีการรวมคนจํานวนมากทําให้เกิดความเสี่ยงการแพร่ระบาดของโรคโควิด19 ย้ําสํานักงานสาธารณสุขจังหวัดสุรินทร์จับตาผู้จัดให้ปรับปรุงมาตรการตามแนวทาง COVID Free Setting อย่างเคร่งครัด และให้ทุกจังหวัดใช้เป็นกรณีตัวอย่าง หากปฏิบัติตามมาตรการไม่ได้ ก็ต้องให้ยุติการจัดงาน
นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวถึงกรณีการจัดงานคอนเสิร์ตในงานช้างแฟร์จังหวัดสุรินทร์ ประจําปี 2564 ซึ่งมีผู้เข้าชมคอนเสิร์ตจํานวนมาก และเบียดเสียดหนาแน่น ทําให้มีความเสี่ยงเกิดการแพร่ระบาดของโรคโควิด 19 ซึ่งคณะกรรมการโรคติดต่อจังหวัดสุรินทร์ได้สั่งงดการจัดงานเป็นเวลา 2 วัน เพื่อให้ผู้จัดงานปรับปรุงการเข้าร่วมงานให้เป็นไปตามมาตรการของกระทรวงสาธารณสุข ว่า การจัดงานที่มีการรวมคนจํานวนมากมีความเสี่ยงที่จะเกิดการแพร่ระบาดของโรคโควิด 19 ได้ง่าย กระทรวงสาธารณสุขจึงต้องกําหนดมาตรการในการเข้าร่วมกิจกรรมต่างๆ เพื่อเป็นการป้องกัน ซึ่งกรณีนี้ได้กําชับนายแพทย์สาธารณสุขจังหวัดสุรินทร์ให้ติดตามเรื่องอย่างใกล้ชิด ผู้จัดงานต้องมีการปรับปรุงมาตรการเข้าร่วมงานตามแนวทาง COVID Free Setting อย่างเคร่งครัด หากไม่สามารถปฏิบัติตามได้ ก็สมควรให้ยุติการจัดงาน
นายแพทย์เกียรติภูมิ กล่าวต่อว่า การจัดกิจกรรมต่างๆ ที่มีการรวมคนจํานวนมาก จะต้องมีการขออนุญาตต่อคณะกรรมการโรคติดต่อจังหวัด ซึ่งมีผู้ว่าราชการจังหวัดเป็นประธาน โดยจะต้องปฏิบัติตามมาตรการป้องกันควบคุมโรคที่กระทรวงสาธารณสุขกําหนด ซึ่งหากคณะกรรมการโรคติดต่อจังหวัดเห็นว่าการกระทําใดอาจจะทําให้เกิดปัญหาการแพร่ระบาดของโรคโควิด 19 ตามมา ผู้ว่าราชการจังหวัดมีอํานาจที่จะสั่งให้ยุติการดําเนินการได้ แต่ทั้งนี้จะเป็นไปโดยความรอบคอบรัดกุม และยึดความปลอดภัยของประชาชนในพื้นที่เป็นหลัก
“ขอให้หน่วยงานสาธารณสุขในจังหวัดต่างๆ ใช้กรณีของจังหวัดสุรินทร์เป็นตัวอย่าง หากพบว่ากิจกรรมใดไม่เป็นไปตามมาตรการที่กําหนด และจะทําให้มีความเสี่ยงเกิดการแพร่ระบาดของโรคโควิด 19 ขอให้เสนอความเห็นต่อคณะกรรมการโรคติดต่อจังหวัดเพื่อจะได้พิจารณาสั่งการปรับปรุงแก้ไขหรือยุติกิจกรรมนั้นทันที” นายแพทย์เกียรติภูมิกล่าว
*********************************** 18 ธันวาคม 2564
รัฐบาลไทย-ข่าวทำเนียบรัฐบาล-กรมทางหลวงชนบท สร้างสะพานข้ามคลองดู อำเภอละงู จังหวัดสตูล เชื่อมเกาะสู่แผ่นดินใหญ่ เพิ่มคุณภาพชีวิตที่ดีให้กับประชาชน คาดก่อสร้างแล้วเสร็จในปี 2565
วันพุธที่ 8 กันยายน 2564
กรมทางหลวงชนบท สร้างสะพานข้ามคลองดู อําเภอละงู จังหวัดสตูล เชื่อมเกาะสู่แผ่นดินใหญ่ เพิ่มคุณภาพชีวิตที่ดีให้กับประชาชน คาดก่อสร้างแล้วเสร็จในปี 2565
กรมทางหลวงชนบท (ทช.) กระทรวงคมนาคม ดําเนินโครงการก่อสร้างสะพานข้ามคลองดู อําเภอละงู จังหวัดสตูล บรรเทาความเดือดร้อน ยกระดับคุณภาพชีวิตในการเดินทางของประชาชนบนเกาะบ้านสุไหงมูโซ๊ะให้สามารถเดินทางเชื่อมระหว่างเกาะกับบนฝั่งแผ่นดินใหญ่บ้านตันหยงละไน้
กรมทางหลวงชนบท (ทช.) กระทรวงคมนาคม ดําเนินโครงการก่อสร้างสะพานข้ามคลองดู อําเภอละงู จังหวัดสตูล บรรเทาความเดือดร้อน ยกระดับคุณภาพชีวิตในการเดินทางของประชาชนบนเกาะบ้านสุไหงมูโซ๊ะให้สามารถเดินทางเชื่อมระหว่างเกาะกับบนฝั่งแผ่นดินใหญ่บ้านตันหยงละไน้ได้อย่างสะดวก รวดเร็ว ปลอดภัย และประหยัดเวลาในการเดินทางหากมีเหตุฉุกเฉินหรือการอพยพประชาชนในกรณีเกิดภัยพิบัติในอนาคต รวมทั้งเป็นการสนับสนุนการขนส่งสินค้าทางการเกษตรและประมง ส่งเสริมเศรษฐกิจในพื้นที่ สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท เปิดเผยว่า จังหวัดสตูลได้รับเรื่องร้องทุกข์จากประชาชนบ้านสุไหงมูโซ๊ะ หมู่ที่ 5 ตําบลแหลมสน อําเภอละงู จังหวัดสตูล ว่าหมู่บ้านมีสภาพพื้นที่เป็นเกาะตั้งอยู่ใกล้กับบ้านตันหยงละไน้ หมู่ที่ 1 บนฝั่งแผ่นดินใหญ่ ยังไม่มีถนนและไฟฟ้า ทําให้การเดินทางระหว่างเกาะกับแผ่นดินใหญ่เป็นไปด้วยความยากลําบาก เนื่องจากการเดินทางด้วยเรือต้องอาศัยจังหวะการขึ้นลงของน้ําทะเล และเสี่ยงภัยคลื่นลมในช่วงมรสุม ทั้งนี้เพื่อบรรเทาความเดือดร้อนของประชาชนในพื้นที่ดังกล่าว จังหวัดสตูลจึงขอให้ ทช. พิจารณาสนับสนุนงบประมาณก่อสร้างสะพานข้ามคลองดู แต่เนื่องจากที่ตั้งโครงการอยู่ในพื้นที่ป่าสงวนแห่งชาติ ป่าเลนจังหวัดสตูล ตอนที่ 1 จึงจําเป็นต้องขอยกเว้นมติคณะรัฐมนตรี เพื่อขอใช้พื้นที่สําหรับดําเนินโครงการ โดยได้จัดทํารายงานการวิเคราะห์ผลกระทบสิ่งแวดล้อม (EIA) เสนอให้สํานักงานนโยบายและแผนทรัพยากรธรรมชาติและสิ่งแวดล้อม และคณะกรรมการสิ่งแวดล้อมแห่งชาติมีมติเห็นชอบ
สําหรับโครงการก่อสร้างสะพานคลองดู อําเภอละงู จังหวัดสตูล มีจุดเริ่มต้นของโครงการจากแยกทางหลวงชนบทสาย สต.3018 จังหวัดสตูล กม. ที่ 18+378 (ฝั่งบ้านตันหยงละไน้) และมีจุดสิ้นสุดโครงการบริเวณหน้ามัสยิดอัลมุตตกีน (ฝั่งบ้านสุไหงมูโซ๊ะ) โดยก่อสร้างเป็นสะพานแบบคอนกรีตเสริมเหล็ก ความยาว 1,320 เมตร พร้อมก่อสร้างถนนคอนกรีตเสริมเหล็กต่อเชื่อม ยาว 1,742 เมตร ขนาด 2 ช่องจราจร ไป-กลับ ระยะทางรวม 3,062 เมตรปัจจุบันการก่อสร้างมีความก้าวหน้าไปแล้วกว่าร้อยละ 47 เร็วกว่าแผนที่กําหนดไว้ ซึ่งฝั่งบ้านตันหยงละไน้ (จุดเริ่มต้นโครงการ) ได้ดําเนินการตอกเสาเข็มเสาตอม่อสะพาน งานติดตั้งคานพื้นสะพานเสร็จเรียบร้อยแล้ว และขณะนี้อยู่ระหว่างการดําเนินงานตอกเสาเข็มฝั่งบ้านสุไหงมูโซ๊ะ (จุดสิ้นสุดโครงการ) รวมถึงการเตรียมงานก่อสร้างสะพานช่วงกลางน้ําอีกด้วย โดยคาดว่าจะก่อสร้างแล้วเสร็จในปี 2565 ใช้งบประมาณในการก่อสร้างรวม 291 ล้านบาท
รัฐบาลไทย-ข่าวทำเนียบรัฐบาล-โฆษกดีอีเอสเตือนข่าวปลอมพายุใต้ฝุ่นโมลาเบ เตรียมเข้าไทย 28-30 ต.ค. นี้ พื้นที่ภาคอีสานได้รับผลกระทบทั้งหมด
วันพุธที่ 27 ตุลาคม 2564
โฆษกดีอีเอสเตือนข่าวปลอมพายุใต้ฝุ่นโมลาเบ เตรียมเข้าไทย 28-30 ต.ค. นี้ พื้นที่ภาคอีสานได้รับผลกระทบทั้งหมด
โฆษกดีอีเอสเตือนข่าวปลอมพายุใต้ฝุ่นโมลาเบ เตรียมเข้าไทย 28-30 ต.ค. นี้ พื้นที่ภาคอีสานได้รับผลกระทบทั้งหมด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าตามที่มีการเผยแพร่ข้อมูลภัยพิบัติในสื่อสังคมออนไลน์ต่างๆเรื่องพายุใต้ฝุ่นโมลาเบเตรียมเข้าไทย28-30ต.ค.นี้พื้นที่ภาคอีสานได้รับผลกระทบทั้งหมดทางศูนย์ต่อต้านข่าวปลอมได้ตรวจสอบข้อเท็จจริงกับกรมอุตุนิยมวิทยากระทรวงดิจิทัลเพื่อเศรษฐกิจและสังคมพบว่าข้อมูลดังกล่าวนั้นเป็นข้อมูลเท็จ
กรณีที่มีการโพสต์ข้อความระบุว่าแรงสุดในรอบปี!พายุใต้ฝุ่นโมลาเบจ่อเข้าไทย28-30ต.ค.นี้อีสานโดนทั้งภาคนั้นทางกรมอุตุนิยมวิทยากระทรวงดิจิทัลเพื่อเศรษฐกิจและสังคมได้ตรวจสอบโพสต์ดังกล่าวและชี้แจงว่าไม่เป็นความจริงแต่อย่างใดพายุ“โมลาเบ”เป็นพายุที่เกิดขึ้นเมื่อปี2563ซึ่งพยากรณ์อากาศ7วันข้างหน้าในช่วงวันที่24-27ต.ค. 64บริเวณความกดอากาศสูงจากประเทศจีนที่ปกคลุมประเทศไทยตอนบนและทะเลจีนใต้จะมีกําลังอ่อนลงแต่ยังคงทําให้ประเทศไทยตอนบนมีฝนน้อย ในช่วงวันที่28-30ต.ค. 64บริเวณความกดอากาศสูงจากประเทศจีนระลอกใหม่จะแผ่ลงมาปกคลุมประเทศไทยตอนบนและทะเลจีนใต้ลักษณะเช่นนี้ทําให้บริเวณประเทศไทยตอนบนจะมีฝนฟ้าคะนองเกิดขึ้นในระยะแรกสําหรับลมตะวันออกและลมตะวันออกเฉียงเหนือยังคงพัดปกคลุมภาคใต้และอ่าวไทยตลอดช่วงทําให้ภาคใต้ยังคงมีฝนตกต่อเนื่องและมีฝนตกหนักบางแห่งอนึ่งหย่อมความกดอากาศต่ํากําลังแรงบริเวณทะเลจีนใต้ตอนกลางมีแนวโน้มจะทวีกําลังแรงขึ้นและคาดว่าจะเคลื่อนขึ้นฝั่งบริเวณประเทศเวียดนามตอนล่างในช่วงวันที่27-28ต.ค. 64
ในช่วงวันที่23และ28ต.ค. 64ขอให้ประชาชนบริเวณประเทศไทยตอนบนระวังอันตรายจากฝนฟ้าคะนองที่อาจจะเกิดขึ้นได้ส่วนประชาชนบริเวณพื้นที่เสี่ยงภัยในภาคใต้ควรระวังอันตรายจากฝนตกหนักและฝนที่ตกสะสมซึ่งอาจทําให้เกิดน้ําท่วมฉับพลันและน้ําป่าไหลหลาก
ดังนั้นขอให้ประชาชนอย่าหลงเชื่อและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากกรมอุตุนิยมวิทยาสามารถติดตามได้ที่เว็บไซต์http://www.tmd.go.th Facebook:กรมอุตุนิยมวิทยา, Application: Thai weatherหรือติดต่อสายด่วน1182 (ตลอด24ชั่วโมง)ทั้งนี้ขอความร่วมมือประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
*********
รัฐบาลไทย-ข่าวทำเนียบรัฐบาล-ลุงตู่ กำชับ! รมว.เฮ้ง ช่วยเหลือดูแลลูกจ้างเดอะวัน ประกันภัย
วันศุกร์ที่ 28 มกราคม 2565
ลุงตู่ กําชับ! รมว.เฮ้ง ช่วยเหลือดูแลลูกจ้างเดอะวัน ประกันภัย
นายกรัฐมนตรีกําชับสุชาติ รมว.แรงงาน ช่วยเหลือดูแลลูกจ้าง บมจ. เดอะ วัน ประกันภัยหลังตัวแทนลูกจ้างแจงชุมนุมเพื่อติดตามผลการดําเนินงาน คปภ. จํานวน 4 เรื่อง พนักงานตรวจแรงงานแนะนําเพิ่มเติมเรื่องการยื่นคําขอรับเงินสงเคราะห์จากกองทุนสงเคราะห์ลูกจ้าง
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า เมื่อวันที่ 27 มกราคม 2565 นายอเนก โพธิ์ศรี กับพวกรวม 70 คน ซึ่งเป็นลูกจ้าง บมจ. เดอะ วัน ประกันภัย ได้มาชุมนุมที่หน้า สํานักงานคณะกรรมการกํากับและส่งเสริมการประกอบธุรกิจประกันภัย (คปภ.) ถนนรัชดาภิเษก เพื่อติดตามผลการดําเนินงาน และผลการประชุมคณะกรรมการกองทุนประกันวินาศภัยของ คปภ. จํานวน 4 เรื่อง คือ เรื่องการขอให้ คปภ. คืนเงินของลูกจ้างที่นายจ้างหักไว้จากเงินเดือนลูกจ้างเพื่อเป็นเงินชําระหนี้ของธนาคารอาคารสงเคราะห์ การขอให้ คปภ. คืนเงินกองทุนสํารองเลี้ยงชีพ จํานวน 3 วัน ที่หักจากค่าจ้างลูกจ้างไว้ ตามหนังสือที่ยื่นไว้กับ คปภ. เมื่อวันที่ 27 ธันวาคม 2564 และเรื่องค่าจ้างค้างจ่าย 3 วัน ในวันที่ 11-13 ธันวาคม 2564 ค่าชดเชย เงินแทนการบอกกล่าวล่วงหน้า ค่าจ้างสําหรับวันหยุดพักผ่อนประจําปีในปีที่ถูกเลิกจ้าง ตามคําสั่งพนักงานตรวจแรงงาน ที่ 2/2565 ลงวันที่ 13 มกราคม 2565 ซึ่งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมมีความห่วงใยลูกจ้างกลุ่มนี้จึงกําชับให้กระทรวงแรงงานช่วยเหลือดูแลอย่างใกล้ชิด จึงได้มอบหมายให้กรมสวัสดิการและคุ้มครองแรงงานส่งพนักงานตรวจแรงงาน สํานักงานสวัสดิการและคุ้มครองแรงงานกรุงเทพมหานครพื้นที่ 5 ประสานให้คําแนะนําเพิ่มเติมในเรื่องการยื่นคําขอรับเงินสงเคราะห์จากกองทุนสงเคราะห์ลูกจ้างและคําร้องขอแต่งตั้งพนักงานเจ้าหน้าที่เป็นทนายความตามมาตรา 8 แห่งพระราชบัญญัติคุ้มครองแรงงาน พ.ศ. 2541 เพื่อฟ้องบังคับตามคําสั่งพนักงานตรวจแรงงาน โดยนายอเนกฯ ตัวแทนลูกจ้าง บมจ. เดอะ วัน ประกันภัย แจ้งว่าในสัปดาห์หน้าจะมารับคําขอรับเงินสงเคราะห์ฯ และคําร้องขอแต่งตั้งพนักงานเจ้าหน้าที่เป็นทนายความฯ เพื่อดําเนินการต่อไป
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า พนักงานตรวจแรงงาน มีคําสั่ง ที่ 2/2565 ลงวันที่ 13 มกราคม พ.ศ. 2565 สั่งให้บริษัท เดอะ วัน ประกันภัย จํากัด (มหาชน) โดยกองทุนประกันวินาศภัย ในฐานะผู้ชําระบัญชี นายจ้าง จ่ายค่าจ้างของการทํางานวันที่ 11 - 13 ธันวาคม 2564 เป็นเงิน 1,012,446.90 บาท ค่าจ้างสําหรับวันหยุดพักผ่อนประจําปีในปีที่เลิกจ้าง เป็นเงิน 1,770,327.46 บาท ค่าชดเชย 64,715,348 บาท และเงินแทนการบอกกล่าวล่วงหน้า 15,186,703.50 บาท ให้กับลูกจ้าง 354 คน รวมเป็นเงินทั้งสิ้น 82,684,825.86 บาท โดยจะครบกําหนดระยะเวลาตามกฎหมายให้นายจ้างปฏิบัติตามคําสั่งฯ ในวันที่ 28 กุมภาพันธ์ 2565 หากเมื่อครบกําหนดระยะเวลาตามกฎหมาย นายจ้างไม่ปฏิบัติตามคําสั่งและไม่นําคดีไปสู่ศาล (เพิกถอนคําสั่งพนักงานตรวจแรงงาน) กรมสวัสดิการและคุ้มครองแรงงานจะมอบหมายให้พนักงานเจ้าหน้าที่เป็นทนายความฟ้องคดีต่อศาลแรงงานกลางเพื่อบังคับให้นายจ้างปฏิบัติตามคําสั่งพนักงานตรวจแรงงาน และดําเนินคดีอาญานายจ้าง ซึ่งในระหว่างนี้ลูกจ้างสามารถมายื่นคําร้อง เพื่อขอรับเงินสงเคราะห์จากกองทุนสงเคราะห์ลูกจ้างกรณีไม่ได้รับค่าชดเชยจากการถูกเลิกจ้างเพื่อบรรเทาความเดือดร้อนได้
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม นำทีมยกขบวนแก้หนี้กำแพงเพชร สาวใหญ่ไม่รู้ตัวเป็นหนี้เกือบโดนยึดที่จนมีจดหมายแจ้ง ไกล่เกลี่ยสำเร็จปิดบัญชี
วันจันทร์ที่ 27 มิถุนายน 2565
รัฐมนตรีว่าการกระทรวงยุติธรรม นําทีมยกขบวนแก้หนี้กําแพงเพชร สาวใหญ่ไม่รู้ตัวเป็นหนี้เกือบโดนยึดที่จนมีจดหมายแจ้ง ไกล่เกลี่ยสําเร็จปิดบัญชี
รัฐมนตรีว่าการกระทรวงยุติธรรม นําทีมยกขบวนแก้หนี้กําแพงเพชร สาวใหญ่ไม่รู้ตัวเป็นหนี้เกือบโดนยึดที่จนมีจดหมายแจ้ง ไกล่เกลี่ยสําเร็จปิดบัญชี ผัวเมียเฮได้ลดหนี้ 46% พร้อมได้บ้านคืน "สมศักดิ์"ยันนายกฯเป็นห่วงประชาชนมากให้เร่งช่วยแบ่งเบาภาระ
เมื่อวันที่ 27 มิ.ย. 2565 เวลา 10.00 น. ที่มหาวิทยาลัยราชภัฏกําแพงเพชร จ.กําแพงเพชร มีการจัดงานมหกรรมไกล่เกลี่ยหนี้สินครัวเรือน ครั้งที่ 39 และยุติธรรมพบประชาชน จ.กําแพงเพชร โดยมี นายสมศักดิ์ เทพสุทิน รมว.ยุติธรรม เป็นประธานเปิดงาน พร้อมด้วย นายเชาวลิตร แสงอุทัย ผู้ว่าราชการจังหวัดกําแพงเพชร ผู้ช่วยศาสตราจารย์ ดร.ปรียานุช พรหมภาสิต รักษาราชการแทนอธิการบดีมหาวิทยาลัยราชภัฏกําแพงเพชร นายวัลลภ นาคบัว รองปลัดกระทรวงยุติธรรม นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ น.ส.ยุพาภรณ์ ศิริกิจพาณิชย์กูล รองอธิบดีกรมบังคับคดี นายสุรสิทธิ์ วงศ์วิทยานันท์ สมาชิกสภาผู้แทนราษฎร จังหวัดกําแพงเพชร นายปริญญา ฤกษ์หร่าย ส.ส.กําแพงเพชร พรรคพลังประชารัฐ นางอัญชลี ภูริวิทย์วัฒนา รองผู้จัดการกองทุนเงินให้กู้ยืมเพื่อการศึกษา ข้าราชการ เจ้าหน้าที่กระทรวงยุติธรรม และประชาชนร่วมงานจํานวนมากจนแน่นงาน โดยก่อนเข้างานมีการคัดกรองโควิด-19 อย่างเข้มงวด
นายสมศักดิ์ กล่าวว่า วันนี้กระทรวงยุติธรรมได้ยกขบวนมาช่วยไกล่เกลี่ยหนี้สินให้ประชาชน ตามนโยบายของรัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรี ซึ่งท่านมีความเป็นห่วงมากให้พวกเราเร่งแบ่งเบาภาระประชาชน ซึ่งตนดีใจที่ได้เดินทางมาเป็นประธานในงานมหกรรมไกล่เกลี่ยหนี้สินครัวเรือน และยุติธรรมพบประชาชนในครั้งนี้ ซึ่งมีเป้าหมายประชาชนที่เข้าร่วมงานครั้งนี้ 3,992 ราย ทุนทรัพย์ทั้งสิ้น 371 ล้านบาท โดยงานไกล่เกลี่ยที่ผ่านมาไกล่เกลี่ยสําเร็จ 27,178 ราย ลดค่าใช้จ่ายประชาชนได้ 2,282 ล้านบาท โดยผู้ที่ไม่ได้มางานในวันนี้น่าจะต้องเสียดาย เพราะไม่ได้สิทธิพิเศษในการลดเงินต้น ดอกเบี้ยและเบี้ยปรับ แต่ยังสามารถไปไกล่เกลี่ยหนี้สินได้เพราะเรามีศูนย์ไกล่เกลี่ยก่อนฟ้องทั่วประเทศ 910 แห่ง ผู้ไกล่เกลี่ยก่อนฟ้อง 3,176 คน สํานักงานบังคับคดีช่วยไกล่เกลี่ยหลังฟ้อง 117 แห่ง ที่จะช่วยพวกท่านได้
จากนั้นนายสมศักดิ์ ได้มอบเงินเยียวยาผู้เสียหายจากคดีอาญา 470,630 บาท มอบป้ายศูนย์ไกล่เกลี่ยข้อพิพาทภาคประชาชน และร่วมการไกล่เกลี่ยด้วยตนเอง โดยรายแรกเป็นลูกจ้างกระทรวงสาธารณสุข เป็นหนี้ก่อนฟ้อง กยศ.หลังผ่อนมา 16 ปี เหลือหนี้ 141,977 บาท โดยผลการเจรจา กยศ. ลดให้ 38,715 บาท เหลือ 130,262 บาท ให้ผ่อนอีก 190 เดือด งวดละ 590 บาท ซึ่งหากมีเงินมาปิดบัญชีจะได้ส่วนลดอีก 20,000 บาท รายต่อมาเป็นหนี้ กยศ. หลังศาลมีคําพิพากษา เป็นเงินทั้งหมด 13,950 บาทและถูกยึดบ้านและที่ดิน กําลังจะถูกขายทอดตลาด ผลการเจรจา กยศ. ลดให้ 5,255 บาท เหลือ 8,695 บาท โดยหญิงสาวผู้กู้ระบุว่า ตนไม่ทราบมาก่อนว่ามีหนี้อยู่ จนมีจดหมายแจ้งเตือนมา ตนขอขอบคุณรัฐบาลและกระทรวงยุติธรรมที่จัดโครงการนี้ขึ้น ไม่เช่นนั้นตนคงถูกยึดบ้านและที่ดินไปแล้ว รายสุดท้ายเป็นหนี้ธนาคารออมสิน ศาลมีคําสั่งยึดบ้านและที่ดิน และให้ชําระหนี้ 165,000 บาท ซึ่งผลการเจรจาทางธนาคารให้ 2 ทางเลือกคือ 1. ผ่อนเดือนละ 1,500 บาท และ 2. ปิดบัญชีเลย ซึ่งจะได้ส่วนลด 46% โดยลูกหนี้ขอปิดบัญชี ซึ่งได้ส่วนลด 84,275 บาท เหลือหนี้เพียง 97,400 บาท และงดการยึดทรัพย์
รัฐบาลไทย-ข่าวทำเนียบรัฐบาล-รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 2” เป็นวันที่ 7
วันอาทิตย์ที่ 29 สิงหาคม 2564
รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 2” เป็นวันที่ 7
คัดเลือกมาจากร้านอาหารบริเวณแนวสายทางรถไฟฟ้าในความรับผิดชอบของ รฟม.
วันนี้ (29 สิงหาคม 2564) การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้ส่งมอบอาหารกล่องจากร้านอาหารบริเวณแนวสายทางโครงการรถไฟฟ้า รฟม. ที่ได้รับผลกระทบจากสถานการณ์การแพร่ระบาดของเชื่อไวรัส COVID - 19 ภายใต้กิจกรรม “กล่องทันใจเติมความสุขให้ประชาชน ครั้งที่ 2” เป็นวันที่ 7 โดยได้มอบอาหารกล่อง จํานวน 1,000 กล่อง เพื่อแจกจ่ายให้แก่ประชาชนบริเวณหน้าร้านค้า ทั้งนี้ อาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้าในความรับผิดชอบของ รฟม. ดังนี้
พิกัดร้านค้า
1. ร้านบะหมี่บ้านโป่ง เจ๊แดง อยู่บริเวณใกล้ทางออก 3 สถานีลาดพร้าว รถไฟฟ้ามหานคร สายเฉลิมรัชมงคล (MRT สายสีน้ําเงิน) ติดถนนลาดพร้าว ระหว่างซอย 15 และ 17
พิกัดร้าน https://goo.gl/maps/vLjfvpDEBUocrkHH8
2. ร้านสวัสดิการ อตก. คุณตุ้ม อยู่บริเวณสถานีกําแพงเพชร รถไฟฟ้ามหานคร สายเฉลิมรัชมงคล (MRT สายสีน้ําเงิน) ใกล้ธนาคาร ธกส.
พิกัดร้าน https://goo.gl/maps/ddinPLMyPjF2Spgm9
3. ร้าน Factory หมูกระทะ อยู่บริเวณสถานีบางโพ รถไฟฟ้ามหานคร สายเฉลิมรัชมงคล (MRT สายสีน้ําเงิน) ติดถนนประชาราษฎร์ สาย 1 ตรงข้ามสถานีดับเพลิง บางโพ
พิกัดร้าน https://goo.gl/maps/svWXhyoZGSw21GST9
4. ร้านบิงซูนม 6 ฮาลาลพระราม 9 อยู่บริเวณสถานีรามคําแหง 12 โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย – มีนบุรี (สุวินทวงศ์) ติดติดถนนรามคําแหง ใกล้แยกถนนพระราม 9 ตัดกับถนนรามคําแหง
พิกัดร้าน https://g.page/bingsu-nom6-halal-bangkok?share
5. ร้านราดหน้า นายชุน อยู่บริเวณ สถานี กกท. โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย – มีนบุรี (สุวินทวงศ์) ทางออกที่ 4 การกีฬาแห่งประเทศไทย (กกท.)
พิกัดร้าน https://goo.gl/maps/tTF2W78JbeZ9J7HS7
ทั้งนี้ กิจกรรมดังกล่าวเป็นส่วนหนึ่งของกิจกรรมเพื่อสังคม ที่ รฟม. ได้ดําเนินมาอย่างต่อเนื่อง โดยได้จัดขึ้นเป็นครั้งที่ 2 หลังจากครั้งแรก รฟม. ได้สนับสนุนร้านอาหารตามแนวสายทางรถไฟฟ้าเพื่อมอบแก่บุคลากรทางการแพทย์และโรงพยาบาลสนาม จํานวน 8,000 กล่อง และในครั้งนี้ รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 จํานวน 8,000 กล่อง รวมจํานวนทั้งสิ้น 16,000 กล่อง โดยมีระยะเวลาดําเนินกิจกรรมตั้งแต่วันที่ 23 – 30 สิงหาคม 2564 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-“เฉลิมชัย” โชว์ความสำเร็จแปลงใหญ่มังคุดตำบลลำภี ดีเด่นระดับจังหวัด ปี 65
วันพฤหัสบดีที่ 19 พฤษภาคม 2565
“เฉลิมชัย” โชว์ความสําเร็จแปลงใหญ่มังคุดตําบลลําภี ดีเด่นระดับจังหวัด ปี 65
“เฉลิมชัย” โชว์ความสําเร็จแปลงใหญ่มังคุดตําบลลําภี ดีเด่นระดับจังหวัด ปี 65
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ติดตามผลการดําเนินงานแปลงใหญ่มังคุดและพบปะเกษตรกรโดยมีนางกันตวรรณตันเถียรกุลจรรยาวิวัฒน์ประธานคณะกรรมาธิการเกษตรและสหกรณ์สมาชิกสภาผู้แทนราษฎรจังหวัดพังงาและผู้บริหารกระทรวงเกษตรและสหกรณ์เข้าร่วมณที่ทําการแปลงใหญ่มังคุดตําบลลําภีหมู่ที่2บ้านตีนเป็ดต.ลําภีอ.ท้ายเหมืองจ.พังงาโดยแปลงใหญ่แห่งนี้จัดตั้งขึ้นในปี2563โดยสํานักงานเกษตรอําเภอท้ายเหมืองมีสมาชิกรวม85รายพื้นที่ให้ผลผลิตมังคุดรวม380ไร่ซึ่งแปลงใหญ่มังคุดตําบลลําภีนี้ได้รับคัดเลือกให้เข้ารับรางวัลแปลงใหญ่ดีเด่นระดับจังหวัดประจําปี2565
รัฐมนตรีว่าการกระทรวงเกษตรและสหกรณ์กล่าวว่าการดําเนินงานในส่วนของกระทรวงเกษตรและสหกรณ์ได้มอบหมายให้กรมส่งเสริมการเกษตรโดยสํานักงานเกษตรจังหวัดพังงาและสํานักงานเกษตรอําเภอท้ายเหมืองเข้าไปดําเนินถ่ายทอดความรู้และสนับสนุนปัจจัยการผลิตโดยด้านความรู้มุ่งเน้นการบริหารจัดการกลุ่มการลดต้นทุนและเพิ่มผลผลิตสนับสนุนแปลงเรียนรู้6แปลงเป็นแปลงเรียนรู้ด้านระบบน้ําการจัดการต้นและการใช้ปุ๋ยซึ่งปีงบประมาณ2564ได้ถ่ายทอดความรู้โดยมุ่งเน้นการบํารุงรักษาสวนการพัฒนาคุณภาพผลผลิตและสนับสนุนแปลงเรียนรู้ระบบน้ํา1แปลงและในปีงบประมาณ2565ถ่ายทอดความรู้โดยมุ่งเน้นการตลาดและการจัดการผลผลิตหลังเก็บเกี่ยวและสนับสนุนวัสดุอุปกรณ์อาทิตะกร้าใส่ผลไม้และอุปกรณ์ตรวจวัดดินเพื่อเป็นพื้นฐานในการจัดตั้งจุดรับซื้อผลผลิตต่อไปในอนาคต
สําหรับแผนพัฒนาแปลงใหญ่มังคุดตําบลลําภีในอนาคตได้มีการวางแผนด้านการผลิตเพื่อสานต่อกระบวนการโรงเรียนเกษตรกรมังคุดตลอดจนสรุปผลและถอดบทเรียนที่ได้รับนํามาปรับปรุงวางแผนรับมือในปีถัดไปส่วนด้านการตลาดมีแผนที่จะรวมตัวผลผลิตเพื่อขายในตลาดออนไลน์และเปิดจุดรับซื้อของกลุ่มที่จะเป็นศูนย์กลางในการส่งไปยังพ่อค้าหรือตลาดค้าส่งโดยตรงอีกทั้งยังจะพัฒนาคุณภาพผลผลิตและการเพิ่มมูลค่าใช้กระบวนการวิสาหกิจชุมชนเข้ามามีส่วนร่วมในการเพิ่มมูลค่าด้วยการแปรรูปและการเก็บรักษาให้ยาวนานขึ้นทําให้สามารถจําหน่ายผลผลิตมังคุดได้ตลอดทั้งปี
"โครงการระบบส่งเสริมเกษตรแบบแปลงใหญ่เป็นหนึ่งในโครงการสําคัญในการปฏิรูปภาคการเกษตรของประเทศไทยโดยมุ่งเน้นการรวมกลุ่มของเกษตรกรรายย่อยในพื้นที่ใกล้เคียงกันที่พร้อมจะพัฒนาการผลิตและการตลาดร่วมกันตามนโยบายตลาดนําการผลิตมุ่งผลักดันให้เกิดการรวมกลุ่มเพื่อร่วมกันจัดหาปัจจัยการผลิตที่มีคุณภาพดีราคาถูกและใช้เทคโนโลยีการผลิตที่เหมาะสม"ดร.เฉลิมชัยกล่าว
นอกจากนี้รัฐมนตรีว่าการกระทรวงเกษตรและสหกรณ์ได้มอบต้นกระท่อมและต้นมัลเบอร์รี่ให้กับตัวแทนเกษตรกรเยี่ยมชมกิจกรรมการรวบรวมคัดแยกผลมังคุดทิพย์พังงาและกระจายผลผลิตของกลุ่มแปลงใหญ่มังคุดตําบลลําภีพร้อมเยี่ยมชมนิทรรศการของหน่วยงานในสังกัดด้วย
รัฐบาลไทย-ข่าวทำเนียบรัฐบาล-รฟม. ให้การต้อนรับผู้บริหารกระทรวงคมนาคม ในโอกาสลงพื้นที่เยี่ยมชมความคืบหน้าการดำเนินงาน โครงการรถไฟฟ้าสายสีเหลือง - สายสีชมพู
วันอังคารที่ 19 เมษายน 2565
รฟม. ให้การต้อนรับผู้บริหารกระทรวงคมนาคม ในโอกาสลงพื้นที่เยี่ยมชมความคืบหน้าการดําเนินงาน โครงการรถไฟฟ้าสายสีเหลือง - สายสีชมพู
...
วันนี้ (19 เมษายน 2565) นายกิตติกร ตันเปาว์ รองผู้ว่าการ (วิศวกรรมและก่อสร้าง) การรถไฟฟ้าขนส่งมวลชนแห่งประเทศไทย (รฟม.) ได้ให้การต้อนรับ นายสรพงศ์ ไพฑูรย์พงษ์ รองปลัดกระทรวงคมนาคม (หัวหน้ากลุ่มภารกิจด้านการขนส่ง) นายพิเชฐ คุณาธรรมรักษ์ รองอธิบดีกรมการขนส่งทางราง และคณะสื่อมวลชน ในโอกาสลงพื้นที่เยี่ยมชมการดําเนินงานโครงการรถไฟฟ้าสายสีเหลือง ช่วงลาดพร้าว - สําโรง ณ สถานีหัวหมาก ซึ่งเป็นจุดเชื่อมต่อไปยังสถานีรถไฟฟ้าหัวหมาก ของรถไฟฟ้าแอร์พอร์ต เรล ลิงก์ และเยี่ยมชมศูนย์ซ่อมบํารุง (Depot) โครงการรถไฟฟ้าสายสีชมพู ช่วงแคราย - มีนบุรี พร้อมทั้งรับฟังบรรยายสรุปการดําเนินการก่อสร้าง และความคืบหน้าการดําเนินโครงการรถไฟฟ้าในความรับผิดชอบของ รฟม. และร่วมตรวจสอบความก้าวหน้าการติดตั้งและทดสอบขบวนรถไฟฟ้าโมโนเรล (Monorail) ภายในพื้นที่ Main Workshop ความก้าวหน้างานก่อสร้าง ณ สถานีมีนบุรี และอาคารจอดแล้วจรของโครงการรถไฟฟ้าสายสีชมพูฯ
ทั้งนี้ รฟม. ได้เร่งรัดการดําเนินงานโครงการรถไฟฟ้าทั้งสองสายมาอย่างต่อเนื่อง โดยสั่งการให้กลุ่มบริษัทที่ปรึกษา ร่วมกับ ผู้รับสัมปทานโครงการฯ ปรับเปลี่ยนแผนงานให้เหมาะสมในสถานการณ์การแพร่ระบาดของเชื้อไวรัส COVID-19 เพื่อให้สามารถเปิดให้บริการรถไฟฟ้าเส้นทางใหม่แก่ประชาชนได้โดยเร็วที่สุด ปัจจุบันโครงการรถไฟฟ้าสายสีเหลืองฯ มีความก้าวหน้างานโยธา 92.48% ความก้าวหน้างานระบบรถไฟฟ้า 90.67% ความก้าวหน้าโดยรวม 91.70% และโครงการรถไฟฟ้าสายสีชมพูฯ มีความก้าวหน้างานโยธา 88.16% ความก้าวหน้างานระบบรถไฟฟ้า 84.92% ความก้าวหน้าโดยรวม 86.51% (ข้อมูล ณ สิ้นเดือนมีนาคม 2565)
นอกจากนี้ รฟม. ได้มีการออกแบบ/จัดหา/ติดตั้งสิ่งอํานวยความสะดวกภายในเขตระบบรถไฟฟ้าให้สอดคล้องตามหลักอารยสถาปัตย์ เพื่อให้ผู้โดยสารที่เป็นผู้สูงอายุ หรือผู้พิการ สามารถใช้บริการได้โดยสะดวกและปลอดภัย โดยในโอกาสนี้ รฟม. ยังได้รับฟังข้อเสนอแนะจากนายสรพงศ์ฯ เกี่ยวกับการพิจารณาดําเนินการสร้างทางเดินเชื่อมลอยฟ้า (Sky Walk) ในบริเวณที่เป็นจุดเชื่อมต่อระหว่างสถานีรถไฟฟ้ากับระบบขนส่งสาธารณะอื่นๆ เพื่อความสะดวกของผู้สัญจร ซึ่งจะต้องนําไปหารือร่วมกับหน่วยงานอื่นๆ ที่เกี่ยวข้องต่อไป
สามารถติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-โฆษกรัฐบาลสวน “เสรีพิศุทธ์” อย่ากล่าวหาลอย ๆ มีใบสั่งให้นายกฯ นั่งประธาน ก.ตร.-ก.ต.ช.อัดดูถูกเกียรติตำรวจด้วยกันเอง เหน็บอยากได้รับเกียรติ ก็ต้องรู้จักให้เกียรติด้วย
วันศุกร์ที่ 3 ธันวาคม 2564
โฆษกรัฐบาลสวน “เสรีพิศุทธ์” อย่ากล่าวหาลอย ๆ มีใบสั่งให้นายกฯ นั่งประธาน ก.ตร.-ก.ต.ช.อัดดูถูกเกียรติตํารวจด้วยกันเอง เหน็บอยากได้รับเกียรติ ก็ต้องรู้จักให้เกียรติด้วย
โฆษกรัฐบาลสวน “เสรีพิศุทธ์” อย่ากล่าวหาลอย ๆ มีใบสั่งให้นายกฯ นั่งประธาน ก.ตร.-ก.ต.ช.อัดดูถูกเกียรติตํารวจด้วยกันเอง เหน็บอยากได้รับเกียรติ ก็ต้องรู้จักให้เกียรติด้วย
วันที่ 3 ธ.ค. 64 นายธนกร วังคงบุญชนะ โฆษกประจําสํานักนายกรัฐมนตรี กล่าวถึงกรณีที่ พล.ต.อ.เสรีพิศุทธ์ เตมียเวช ส.ส.บัญชีรายชื่อ และหัวหน้าพรรคเสรีรวมไทย ระบุว่า คณะกรรมาธิการวิสามัญพิจารณาร่างพระราชบัญญัติตํารวจแห่งชาติ พ.ศ. .... มีมติให้ผู้บัญชาการตํารวจแห่งชาติ (ผบ.ตร.) เป็นประธานคณะกรรมการข้าราชการตํารวจ (ก.ตร.) แต่กลับมีใบสั่งว่า ประธาน ก.ตร. ต้องเป็นนายกรัฐมนตรีเหมือนเดิม และคณะกรรมการนโยบายตํารวจแห่งชาติ (ก.ต.ช.) ยังต้องมีอยู่ โดยให้นายกฯ เป็นประธานว่า หาก พล.ต.อ.เสรีพิศุทธ์มีหลักฐานหรือข้อมูลที่ชัดเจนก็ต้องนํามาแสดงด้วย ไม่ใช่นึกจะกล่าวหานายกฯ ลอย ๆ ก็พูดไปเรื่อย ทั้งนี้ พล.ต.อ.เสรีพิศุทธ์เป็นตํารวจ แต่การให้สัมภาษณ์กลับดูถูกเกียรติตํารวจด้วยกันเอง ต้องให้เกียรติ ผบ.ตร. รวมถึงตํารวจชั้นผู้น้อยด้วย ไม่ควรจะพูดว่า กรรมาธิการฯ บางส่วนแม้จะเป็นข้าราชการตํารวจ แต่ไม่เคยเป็น ผบ.ตร. จึงไม่รู้ปัญหาจริง เพราะฟังแล้วเหมือนกับ พล.ต.อ.เสรีพิศุทธ์กําลังจะบอกว่าตัวเองเป็นเทวดา เก่งอยู่คนเดียวใช่หรือไม่ ถึงได้รู้ทุกเรื่อง
“พล.ต.อ.เสรีพิศุทธ์ ยังไม่ให้เกียรติเพื่อน ส.ส.ด้วยกันที่ทําหน้าที่เป็นกรรมาธิการฯ ในสภาฯ ถึงขนาดเอ่ยปากว่า ถ้ากรรมาธิการฯ คิดไม่ออก ทําอะไรไม่ถูก ให้มาเชิญไปพูดไปแนะนําก็ได้ หมายความว่า พล.ต.อ.เสรีพิศุทธ์เก่งอยู่คนเดียว รู้ทุกเรื่องใช่หรือไม่ ซึ่งถ้าหาก พล.ต.อ.เสรีพิศุทธ์ไม่ให้เกียรติแม้แต่กับเพื่อน ส.ส.ด้วยกันเอง ก็ไม่น่าแปลกใจถ้าหากจะมีใครในกรรมาธิการฯ คณะของ พล.ต.อ.เสรีพิศุทธ์เอง เขาจะไม่อยากให้เกียรติท่านบ้าง เพราะถ้าเราอยากจะได้รับเกียรติจากใคร ก็ต้องรู้จักให้เกียรติกับเขาด้วย”นายธนกร กล่าว
รัฐบาลไทย-ข่าวทำเนียบรัฐบาล-ครม.อนุมัติหลักการร่างกฎกระทรวงกำหนดให้ผลิตภัณฑ์อุตสาหกรรมของเล่นต้องเป็นไปตามมาตรฐาน เพื่อให้ประชาชนได้ใช้ผลิตภัณฑ์มีคุณภาพและปลอดภัย
วันอังคารที่ 22 มิถุนายน 2564
ครม.อนุมัติหลักการร่างกฎกระทรวงกําหนดให้ผลิตภัณฑ์อุตสาหกรรมของเล่นต้องเป็นไปตามมาตรฐาน เพื่อให้ประชาชนได้ใช้ผลิตภัณฑ์มีคุณภาพและปลอดภัย
ครม.อนุมัติหลักการร่างกฎกระทรวงกําหนดให้ผลิตภัณฑ์อุตสาหกรรมของเล่นต้องเป็นไปตามมาตรฐาน เพื่อให้ประชาชนได้ใช้ผลิตภัณฑ์มีคุณภาพและปลอดภัย
น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)อนุมัติหลักการร่างกฎกระทรวงกําหนดให้ผลิตภัณฑ์อุตสาหกรรมของเล่นต้องเป็นไปตามมาตรฐาน เพื่อปรับปรุงมาตรฐานผลิตภัณฑ์อุตสาหกรรมของเล่น ให้สอดคล้องกับความก้าวหน้าทางวิชาการและเทคโนโลยีการผลิตในปัจจุบัน และส่งเสริมการทําผลิตภัณฑ์อุตสาหกรรมของเล่นภายในประเทศให้เป็นผลิตภัณฑ์ที่มีคุณภาพและมีความปลอดภัย โดยให้มีผลใช้บังคับเมื่อพ้นกําหนด 180 วันนับแต่วันประกาศในราชกิจจานุเบกษาเป็นต้นไป
ทั้งนี้ผู้ทําหรือผู้นําเข้าผลิตภัณฑ์อุตสาหกรรมของเล่น และผู้รับใบอนุญาตทําหรือนําเข้าผลิตภัณฑ์อุตสาหกรรมของเล่นจะต้องยื่นคําขอรับใบอนุญาตตามมาตรฐานที่กําหนดใหม่ก่อนวันที่กฎกระทรวงกําหนดให้ผลิตภัณฑ์อุตสาหกรรมดังกล่าวต้องเป็นไปตามมาตรฐานมีผลใช้บังคับ รวมถึงผู้จําหน่ายจะต้องจําหน่ายผลิตภัณฑ์อุตสาหกรรมของเล่นที่ได้รับอนุญาตและเป็นไปตามมาตรฐาน ซึ่งจะทําให้ประชาชนได้ใช้ผลิตภัณฑ์อุตสาหกรรมของเล่นที่มีคุณภาพ มีความปลอดภัย เป็นการคุ้มครองสุขภาพอนามัยของผู้บริโภค
................
รัฐบาลไทย-ข่าวทำเนียบรัฐบาล-กรมทางหลวงชนบทรายงานสถานการณ์ถนนที่ได้รับผลกระทบจากอุทกภัยในจังหวัดนครศรีธรรมราช ประจำวันที่ 30 พฤศจิกายน 2564 เวลา 08.30 น. ไม่สามารถสัญจรผ่านได้ 1 สายทาง และสัญจรผ่านได้ 1 สายทาง
วันอังคารที่ 30 พฤศจิกายน 2564
กรมทางหลวงชนบทรายงานสถานการณ์ถนนที่ได้รับผลกระทบจากอุทกภัยในจังหวัดนครศรีธรรมราช ประจําวันที่ 30 พฤศจิกายน 2564 เวลา 08.30 น. ไม่สามารถสัญจรผ่านได้ 1 สายทาง และสัญจรผ่านได้ 1 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 30 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่จังหวัดนครศรีธรรมราช ไม่สามารถสัญจรผ่านได้ 1 สายทาง และสามารถสัญจรผ่านได้ 1 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 30 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่จังหวัดนครศรีธรรมราช ไม่สามารถสัญจรผ่านได้ 1 สายทาง ได้แก่ ถนนทางหลวงชนบทสาย นศ.4021 แยกทางหลวงแผ่นดินหมายเลข 4151 - บ้านบางคลุ้ง อําเภอเชียรใหญ่ และชะอวด จังหวัดนครศรีธรรมราช บริเวณ กม. ที่ 10+000 - 10+900 น้ําท่วมสูง 25 เซนติเมตร และบริเวณ 14+900 - 16+750 น้ําท่วมสูง 50 เซนติเมตร และสามารถสัญจรผ่านได้ 1 สายทาง ได้แก่ ถนนทางหลวงชนบทสาย นศ.4002 แยกทางหลวงแผ่นดินหมายเลข 4224 - บ้านทานพอ อําเภอพิปูน และฉวาง จังหวัดนครศรีธรรมราช บริเวณ กม. ที่ 2+300 - 2+500 น้ําท่วมสูง 30 เซนติเมตร
ทั้งนี้ ทช. ได้ดําเนินการติดตั้งป้ายเตือน ป้ายแนะนําเส้นทางเลี่ยงบริเวณสายทางที่ได้รับผลกระทบจากอุทกภัยเรียบร้อยแล้ว พร้อมทั้งได้จัดเจ้าหน้าที่ติดตามสถานการณ์อุทกภัยอย่างใกล้ชิด เพื่อเข้าช่วยเหลือประชาชนและฟื้นฟูสายทางที่ได้รับผลกระทบอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทางสามารถแจ้งเหตุได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-​ครม.เห็นชอบให้ประเทศไทยเข้าร่วมเป็นสมาชิกโครงการ The Asia Initiative เพื่อแลกเปลี่ยนข้อมูลภาษีกับประเทศในเอเชียเพิ่มประสิทธิภาพการจัดเก็บภาษีระหว่างประเทศ
วันอังคารที่ 5 กรกฎาคม 2565
​ครม.เห็นชอบให้ประเทศไทยเข้าร่วมเป็นสมาชิกโครงการ The Asia Initiative เพื่อแลกเปลี่ยนข้อมูลภาษีกับประเทศในเอเชียเพิ่มประสิทธิภาพการจัดเก็บภาษีระหว่างประเทศ
​ครม.เห็นชอบให้ประเทศไทยเข้าร่วมเป็นสมาชิกโครงการ The Asia Initiative เพื่อแลกเปลี่ยนข้อมูลภาษีกับประเทศในเอเชียเพิ่มประสิทธิภาพการจัดเก็บภาษีระหว่างประเทศ
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 5 ก.ค. 2565 ได้เห็นชอบให้ประเทศไทยเข้าร่วมเป็นสมาชิกในโครงการ The Asia Initiative โครงการที่ก่อตั้งขึ้นโดย Global Forum on Transparency and Exchange of Information for Tax Purposes หรือ Global Forum ซึ่งเป็นกรอบความร่วมมือเกี่ยวกับการแลกเปลี่ยนข้อมูลภาษีระหว่างประเทศขององค์การเพื่อความร่วมมือทางเศรษฐกิจและการพัฒนา หรือ OECD
สาระสําคัญของโครงการ The Asia Initiative จะเป็นการดําเนินตามมาตรฐานสากลด้านความโปร่งใสทางภาษี เพื่อประสิทธิภาพในการจัดการกับปัญหาหลบเลี่ยงภาษีและทําธุรกรรมทางการเงินระหว่างประเทศที่ผิดกฎหมาย ผ่านความร่วมมือระหว่างสมาชิกในภูมิภาคเอเชีย ทั้งในส่วนของการกําหนดมาตรฐานเพื่อสร้างความโปร่งใสทางภาษี การร่วมกันจัดกิจกรรมพัฒนาขีดความสามารถของหน่วยจัดเก็บภาษีในเอเชีย การใช้ประโยชน์สูงสุดจากการเข้าร่วมเป็นภาคีในความตกลงพหุภาคี (Multilateral Convention on Mutual Administrative Assistance in Tax Matters :MAC) ของประเทศที่เข้าร่วมโครงการ
ทั้งนี้ โครงการ The Asia Initiative จะมีระยะเวลา 4 ปี ตั้งแต่ 2565-2569 โดย Global Forum ได้เชิญประเทศสมาชิกในเอเชียรวมถึงประเทศไทยเข้าร่วมโครงการนี้ โดยประโยชน์ที่ไทยจะได้รับจากการเข้าร่วมโครงการ คือการได้ยกระดับการดําเนินการด้านแลกเปลี่ยนข้อมูลทั้งส่วนของแบบร้องขอ ข้อมูลการเงินแบบอัตโนมัติ เพื่อเป็นเครื่องมือบริหารจัดเก็บภาษีระหว่างประเทศให้มีประสิทธิภาพสูงสุด
นอกจากนี้ ยังเป็นการแสดงจุดยืนประเทศไทยในการยกระดับการแลกเปลี่ยนข้อมูลทางภาษีระหว่างประเทศตามมาตราฐานสากล รวมถึงได้ศึกษานโยบายและมาตรการบริหารการจัดเก็บภาษี การพัฒนาศักยภาพเจ้าหน้าที่ผ่านการแลกเปลี่ยนประสบการณ์จากประเทศต่างๆ ในเอเชีย
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ เตรียมประชุม ศบค. ชุดใหญ่ 8 เม.ย. นี้ ประเมินสถานการณ์โควิด-19 พร้อมรองรับช่วงเทศกาลสงกรานต์ ทั้งการเดินทางไป-กลับ และการจัดกิจกรรมตามมาตรการ
วันพฤหัสบดีที่ 7 เมษายน 2565
โฆษกรัฐบาล เผย นายกฯ เตรียมประชุม ศบค. ชุดใหญ่ 8 เม.ย. นี้ ประเมินสถานการณ์โควิด-19  พร้อมรองรับช่วงเทศกาลสงกรานต์ ทั้งการเดินทางไป-กลับ และการจัดกิจกรรมตามมาตรการ
โฆษกรัฐบาล เผย นายกฯ เตรียมประชุม ศบค. ชุดใหญ่ 8 เม.ย. นี้ ประเมินสถานการณ์โควิด-19  พร้อมรองรับช่วงเทศกาลสงกรานต์ ทั้งการเดินทางไป-กลับ และการจัดกิจกรรมตามมาตรการ ขณะที่ สปสช.1330 เพิ่มคู่สายรองรับกลุ่มเสี่ยงทุกสิทธิการรักษา
วันที่ 7 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ําทุกคนเข้มงวดมาตรการช่วงวันหยุดยาวเทศกาลสงกรานต์ที่จะมาถึงในอีกไม่กี่วันข้างหน้านี้ แนะลูกหลานที่จะเดินทางกลับบ้าน ทําตัวเองให้ปลอดจากเชื้อโควิด 19 (Self Clean Up) โดยระมัดระวังตนเองช่วง 1 สัปดาห์ ก่อนเดินทางตามมาตรการป้องกันตนเองขั้นสูงสุด (แบบครอบจักรวาล) พร้อมตรวจ ATK ก่อนกลับบ้านเพื่อคัดกรองตนเองให้เกิดความปลอดภัยมากที่สุด ลดความเสี่ยงนําเชื้อกลับไปแพร่ให้ผู้สูงอายุเพิ่มความปลอดภัยให้คนที่บ้าน ย้ําการสวมหน้ากากอนามัยตลอดเวลายังเป็นสิ่งจําเป็น และขอความร่วมมือระมัดระวังการรวมกลุ่มเฉลิมฉลอง พร้อมกําชับทุกหน่วยงานเตรียมมาตรการรับมือให้ดีที่สุด
โฆษกรัฐบาล กล่าวว่า จะมีการประชุม ศบค. ชุดใหญ่ในวันพรุ่งนี้ (8 เมษายน 2565) โดยคาดว่าจะมีวาระสําคัญเพื่อเตรียมความพร้อมรองรับและสนับสนุนการเดินทางของพี่น้องประชาชนทั้งไป-กลับภูมิลําเนา รายละเอียดการจัดกิจกรรมสงกรานต์ในแต่ละพื้นที่ พร้อมทั้งการหารือเพื่อสนับสนุนการปฏิบัติงานของเจ้าหน้าที่ในทุกด้าน ตามมาตรการกลางที่ศบค. กําหนด ซึ่งเชื่อมั่นว่าหากประชาชนให้ความร่วมมือในการปฏิบัติตนตามมาตรการต่าง ๆ อย่างเคร่งครัดจะสามารถรับมือได้ แม้จะมีการคาดการณ์ช่วงหลังสงกรานต์อาจเพิ่มสูงขึ้น ทั้งนี้ สปสช. ได้ดําเนินการตามข้อสั่งการนายกรัฐมนตรี/ผอ. ศบค. จัดเตรียมสายด่วน สปสช. 1330 เพิ่มคู่สายรองรับเป็น 3,000 คู่สายแล้ว โดยโทร 1330 กด 18 ซึ่งเป็นระบบลงทะเบียนที่ดูแลกลุ่มเสี่ยงทุกสิทธิการรักษาโดยเฉพาะกลุ่ม 608, เด็ก 0-5 ขวบ, คนพิการ และผู้ป่วยติดเตียง เพื่อลงทะเบียนเข้าสู่ระบบการรักษาที่บ้านหรือ Home Isolation-HI ให้ก่อน พร้อมอํานวยความสะดวกประสานการหาเตียงเพื่อเข้ารักษาใน รพ. ส่วนกลุ่มสีเหลือง-แดงเข้าเกณฑ์เจ็บป่วยฉุกเฉินวิกฤติ สามารถใช้สิทธิ UCEP Plus รักษาใน รพ.รัฐ และเอกชนที่อยู่ใกล้ได้ทุกแห่งโดยไม่เสียค่าใช้จ่าย
สําหรับสถานการณ์ผู้ติดเชื้อโควิด - 19 รายใหม่วันนี้ 7 เมษายน 2565 รวม 26,081 ราย จําแนกเป็น ผู้ป่วยจากในประเทศ 26,000 ราย ผู้ป่วยมาจากต่างประเทศ 81 ราย ผู้ป่วยสะสม 1,584,473 ราย (ตั้งแต่ 1 มกราคม 2565)หายป่วยกลับบ้าน 26,011 ราย หายป่วยสะสม 1,365,569 ราย (ตั้งแต่ 1 มกราคม 2565) ผู้ป่วยกําลังรักษา 248,057 ราย และเสียชีวิต 91 ราย โดยมีรายงานจํานวนผู้ป่วยปอดอักเสบรักษาตัวอยู่ในโรงพยาบาล 1,846 รายเฉลี่ยจังหวัดละ 24 ราย และอัตราครองเตียง ร้อยละ 28.0
............................